बात करे जाय हमर राजधानी सहर के त बिकास के नवा नवा अँजोर लाय हवे, तभे तो भई गाँव ले अपन राजधानी रइपुर जाबे त अइसे लागथे जइसे अपन राज ले दुसर राज में आगेव। अपन आप ला अकेला पाबे। चारो मुड़ा खचाखच भीड़ अऊ फटाफट हिंदी बोलिया। छत्तीसगढ़ी बोलिया कोउनो कोउनो पाबे। रइपुर में छत्तीसगढ़ी बोलथे तेन ला गवाँर देहाती कथे गा बड़ दुःख लागथे। अपन राज के भासा ला अपन सहर नई पुछय। अब हमला कहिबे पट छत्तीसगढ़िया सेर आन सहर रहय या गाँव अपन भाखा में दहाड़े ला नई छोड़न। कतको सिखोले अपन रद्दा में आ जथन, फेर काय करबे सामने वाले ला समझ नई आय त हिंदी म बोले ला परथे।